Mustela

Mustela (-po latinsky; po slovensky niekedy lasica) je rod z čeľade lasicovité. V slovenčine tento rod pozostáva z viacerých rodových mien, konkrétne lasica, hranostaj, tchor a norok (podrobnosti pozri nižšie).

Mustela (lasica) je aj názov jedného z podrodov rodu Mustela (podrobnosti pozri nižšie).

Iné vymedzenia rodu Mustela 
V staršom, užšom zmysle rod Mustela nezahŕňa tchory, norky a juhoamerické lasice (podrobnosti pozri nižšie). 

Ešte staršie, v 19. storočí (a sčasti ešte na začiatku 20. storočia), sa názvom Mustela u niektorých autorov označoval(i):
 buď len dnešné rody Martes a Pekania (oboje po slovensky kuna) (takto mimochodom vznikol aj alternatívny slovenský názov kunovité pre čeľaď lasicovité), 
 alebo dnešné rody Martes a Pekania a druhy lasica obyčajná (vrátane Mustela subpalmata), hranostaj čiernochvostý a prípadne aj norok americký, 
 alebo dnešné rody Martes, Pekania a Mustela v širšom zmysle (vrátane Neovison), prípadne aj rod Ictonyx (zorila); 
 alebo (u Linného) dnešná podčeľaď Guloninae v širšom zmysle (t.j. dnešné rody Martes, Pekania, Gulo a Eira; dnešná podčeľaď Ictynonychinae vtedy ešte nebola známa) okrem taxónu Gulo gulo luscus, dnešná podčeľaď Mustelinae v najužšom zmysle (t.j. dnešný rod Mustela, vrátane Neovison) a dnešná podčeľaď Lutrinae (t.j vydry).

Systematika 
Nižšie je uvedený systém, ktorý je v súčasnosti v literatúre najčastejšie uvádzaný (znak “/” oddeľuje úplné synonymá). Zdroje systému (pokiaľ nie je nižšie uvedené inak) sú. Systém vyzerá takto:

Rod lasica (Mustela):
? †Mustela pliocenica
podrod lasica (Mustela)
? †Mustela plioerminea
? †Mustela palerminea
? †Mustela praenivalis
 hranostaj čiernochvostý/hranostaj obyčajný/hranostaj/lasica hranostaj/lasica veľká/hermelín (Mustela erminea)
 lasica obyčajná/lasica myšožravá/lasica [v užšom zmysle] (Mustela nivalis) – vrátane lasice malej (Mustela minuta) a lasice drobnej (Mustela rixosa), ktoré sa staršie niekedy považovali sa samostatné druhy; Reig (1997) má namiesto druhu Mustela nivalis 3 druhy: Mustela rixosa, Mustela eskimo a Mustela vulgaris
Mustela subpalmata – staršie považovaná za poddruh druhu Mustela nivalis
lasica dlhochvostá (Mustela frenata)
lasica horská (Mustela altaica)
lasica žltobruchá (Mustela kathiah)
podrod Grammogale
lasica kolumbijská (Mustela felipei)
lasica amazonská (Mustela africana)
podrod tchor (Putorius)
 tchor tmavý/tchor obyčajný (Mustela putorius) – vrátane fretky domácej/fretky/tchora domáceho (Mustela furo), ktorá sa niekedy (najmä staršie) považuje za samostatný druh alebo sa zaraďuje pod tchora svetlého
 tchor svetlý/tchor stepný/tchor plavý (Mustela eversmanii) – vrátane lasice mandžuskej (Mustela amurensis), staršie považovanej za samostatný druh; Mustela eversmanii je niekedy považovaný za súčasť druhu Mustela putorius;
 tchor čiernonohý (Mustela nigripes) – staršie niekedy považovaný za súčasť druhu Mustela eversmanii
podrod norok (Lutreola)
norok európsky/norka európska/tchor norok/norok [v užšom zmysle] (Mustela lutreola) - staršie niekedy zaraďovaný pod tchory
lasica kolonok/kolonok sibírsky/lasica sibírska/kolonok/norok sibírsky (Mustela sibirica)
lasica japonská(-?) (Mustela itatsi) – často považovaná za súčasť druhu Mustela sibirica
lasica jávska (Mustela lutreolina) – niekedy považovaná za súčasť druhu Mustela sibirica
lasica indonézska (Mustela nudipes)
lasica bielopása (Mustela strigidorsa)
podrod Vison – v mnohých dnešných systémoch sa uvádza ako samostatný rod Neovison
norok americký/norok severoamerický/norka americká/mink/tchor mink/tchor norok severoamerický (Mustela vison) – staršie niekedy považovaný za poddruh druhu Mustela lutreola
† norok morský/norka morská (Mustela macrodon) – staršie niekedy považovaný za poddruh druhu Mustela vison

Delenie rodu Mustela na podrody je sporné. Vyššie je uvedené tradičné delenie na 5 podrodov (Youngman 1982; Anderson 1989), existujú však aj delenia na 2 (Ellerman a Morrison-Scott 1951; Heptner et al. 1967), 4 (Pavlinov et al. 1995) či 9 podrodov (Abramov 2000), a viaceré systémy od delenia na podrody úplne upustili. Napríklad spomínané delenie na 9 podrodov pozostáva z nasledujúcich podrodov (M. vison a macrodon v tomto systéme tvoria samostatný rod Neovison):
Mustela (zahŕňa: M. erminea a M. frenata)
Gale (zahŕňa: M. nivalis, M. subpalmata, M. altaica, M. kathiah)
Grammogale (zahŕňa len M. africana)
Cabreragale (zahŕňa len M. felipei)
Putorius (zahŕňa: M. putorius, M. eversmanni, M. nigripes)
Lutreola (zahŕňa len M. lutreola)
Kolonokus (zahŕňa: M. sibirica, M. itatsi, M. lutreolina)
Pocockictis (zahŕňa len M. nudipes)
Cryptomustela (zahŕňa len M. strigidorsa).

Staršie sa podrody rodu Mustela (okrem podrodov podľa delenia na 9 podrodov, ktoré je novšieho dáta) niekedy uvádzali ako samostatné rody. Napríklad na Slovensku žijúce druhy sa bežne (ale nie vždy) uvádzali ako patriace do samostatných rodov lasica (Mustela [v užšom zmysle]; vrátane hranostaja), tchor (Putorius) a norok (Lutreola; vrátane Mustela vison a macrodon).

Referencie

Lasicovité